આ રેલીમાં જોડાયેલી મહિલાઓએ હાથમાં પ્લેકાર્ડ રાખ્યા હતા જેમાં મેયર હસમુખ જેઠવા સામે અસામાજિક તત્વોને પ્રોત્સાહન, પીઠબળ આપતા હોવાના લખાણ લખ્યા હતા. જિલ્લા પોલીસ વડાની કચેરીએ કોળી સેનાના આગેવાનોએ એક આવેદનપત્ર પણ આપ્યું હતું. જેમાં મેયર હસમુખ જેઠવા સામે ગુન્હાહીત પ્રવૃતિ કરતા હોવાનો આક્ષેપ કરી ધોરણસર કાર્યવાહી કરવાની માંગણી કરી હતી. આ આવેદનપત્રમાં અગાઉના બનાવોનો પણ ચિતાર રજુ કરવામાં આવ્યો હતો. આ રેલીમાં મોટી સંખ્યામાં કોળી જ્ઞાતિના ભાઇ-બહેનો જોડાયા હતા.